OzLabs/hebrew-wiki-articles huggingface dataset:
ג'ון ריית'

ג'ון ריית (באנגלית: John Wraith) הוא דמות בדיונית של מוטאנט שהופיע בחוברות הקומיקס וולברין ביקום מארוול קומיקס. הדמות הופיעה לראשונה בחוברת Wolverine Vol.2 #60 מספטמבר 1992 ונוצרה על ידי הכותב לארי האמה והמאייר דייב הובר.

ג'ון ריית' היה חבר בצוות המבצעים המיוחדים "צוות אקס" מטעם ה-CIA, בו היו חברים הסוכנים המוטאנטיים וולברין, סייברטות', מאווריק, סילבר פוקס ומאסטודון. מאוחר יותר צורפו חברי הצוות לתוכנית "נשק אקס", בה הושתלו בהם זיכרונות מזויפים ויכולת ההזדקנות שלהם הואטה. כאמן טלפורטציה תפקידו של ג'ון היה מילוט הצוות, בו השתתף כמומחה בחומרי נפץ. פעולותיו השונות ושינוי זיכרונותיו הובילו אותו למצב פרנואידי, שגרם לו למלכד את ביתו מחשש לחייו. הוא נמנע מלהשתמש בכוחותיו באופן פומבי, ונראה רחום יותר משאר חברי הצוות וכאחד שלא שש להרוג חפים מפשע שעומדים בדרכו, מה שהציב אותו בעימותים עם סייברטות' הפראי. הצוות התפרק עקב בריחתו האלימה של וולברין ממתחם הניסויים של נשק אקס, וג'ון המשיך לעבוד כסוכן CIA עצמאי.

ג'ון היה זה שאיחד את חברי צוות אקס שנים לאחר מכן במטרה לאתר את האדם שאחראי על שינוי זכרונם, והגן מאוחר יותר על מאווריק מפני אומגה רד. הוא גויס שנית לתוכנית נשק אקס ונשלח עם סייברטות' לגייס את מאווריק, שסירב והשיב מלחמה. במהלך הקרב המתחולל ניצל סייברטות' את המהומה כדי להרוג את ג'ון, ששרד ונעשה לכומר בפטיסטי דתי בעיירה קטנה, בה ביקר וולברין שנים לאחר מכן במסע לגילוי עצמי. שד המתחזה לוולברין הגיע לעיירה זמן קצר אחרי עזיבתו של וולברין, ותקף את תושבי העיירה כדי להפליל את וולברין בנעשה. ריית' יידע את תושבי העיירה כי זהו אינו וולברין, והקריב את חייו בניסיון הרואי להצילם.

גרסה חלופית של ג'ון ריית' מיקום הרצת החוברות אולטימייט מארוול היא זו של קולונל אנושי שונא מוטאנטים, שבאחריותו פתיחת מחנה הריכוז המוטאנטי הראשון בעולם. הוא מונה כמנהל תוכנית "נשק אקס", ובכך לאחראי על הניסויים וההתעללויות הסדיסטיות שנערכו בלוגאן/וולברין, שיועד להפוך למכונת ההרג המושלמת. קולונל ריית' ולוגאן נשלחו לפעול במלחמת הפרץ, שם חזה ניק פיורי הצעיר ביחסם המתעלל של אנשי התכנית כלפי לוגאן, והיה זה שסייע לו לברוח. קולונל ריית' פיתח אובססיה ללכידתו של לוגאן, ואחרי כישלונות רבים חטף וכלא מוטאנטים וחברי אקס-מן רבים דוגמת רוג, נייטקרולר, חיה וג'אגרנוט, שזכו גם הם לנחת זרועו הסדיסטית. המוטאנטים שוחררו במבצע משותף של לוגאן, פיורי ואחוות המוטאנטים, וקולונל ריית' נהרג בידי ניק פיורי. הוא הוחיה בידי הממשלה הקנדית באמצעות סם המעניק כוחות-על, ונעשה לגרסת יקום האולטימייט של הגיבור וינדיקטור ולמוביל קבוצת אלפא פלייט. הוא נרצח מאוחר יותר בידי ויליאם סטרייקר במהלך אירועי "אולטימטום".

את דמותו בסרט הלייב אקשן "אקס-מן המקור: וולברין" גילם הראפר will.i.am. דמותו של קולונל מוס בסדרת האנימציה "וולברין והאקס-מן" מבוססת על דמותו של קולונל ג'ון ריית' מיקום האולטימייט.

==קישורים חיצוניים==
* [https://marvel.fandom.com/wiki/John_Wraith דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:סוכנים חשאיים בדיוניים
קטגוריה:אפרו-אמריקאיים בדיוניים
שוניתיים

Amphiprion allardi
Abudefduf sexfasciatus
Pomacentrus caeruleus
שׁוּנִיתִיִּים (שם מדעי: Pomacentridae) היא משפחה של דגים מסדרת הדקראים הכוללת את האלמוגיות ואת דגי הליצן. המינים במשפחה זו מאוד טריטוריאליים. צבע המינים השונים הופך אותם לפופולריים לגידול באקווריום.

במשפחה כ-360 מינים המחולקים ל-28 סוגים. המינים מהסוגים Amphiprion ו-Premnas מכונים דגי ליצן ושאר המינים מכונים אלמוגיות.

בישראל חיים כמה המינים במשפחה, דוגמת שושנון אילתי, בשונית האלמוגים באילת.

רוב מיני השוניתיים מקורם בים טרופי בעיקר ליד שוניות בין מזרח אפריקה לפולינזיה כאשר הרוב נמצאים בין הפיליפינים לאוסטרליה. שאר מיני השוניתיים מקורם באוקיינוס האטלנטי. רוב המינים חיים במים רדודים בקרקעית בעומק של 2–15 מטר. אולם מינים בודדים, כגון Chromis abyssus, חיים בעומקים שעד 100 מטרים. המינים מאוד טריטוריאליים ולרוב הם מגדלים אצות בשטח מחייתם, מה שהופך אותם לדגים היחידיים שעוסקים בחקלאות.

== שוניתיים בישראל ==
*שוניתית מירי (Neopomacentrus miryae)
*ספירן יורדן (Teixeirichthys jordani)
*שוניתית צהובת-זנב (Neopomacentrus xanthurus)
*דפדוף פסים (Abudefduf vaigiensis)
*דפדוף שש-פסי (Abudefduf sexfaciatus)
*דפדופונית חגורה (Plectroglyphidodon leucozonus)
*שושנון אילתי (Amphiprion bicinctus)
*דפדוף הכתם (Abudefduf sordidus)
*דפדופונית הפנינים (Plectroglyphidodon lacrymatus)
*דפדופית צהובת-צד (Amblyglyphidodon flavilatus)
*דפדופית אפורה (Amblyglyphidodon leucogaster)
*דפדופון הטבעות (Chrysiptera annulata)
*דפדופון משחיר (Neoglyphidodon melas)
*שוניתן גפור (Pomacentrus sulfureus)
*שוניתן לבן-זנב (Pomacentrus trichourus)
*שוניתן בהיר-זנב (Pomacentrus albicaudatus)
*ריפנית שחורת כתם (Pristotis cyanostigma)
*דפדופון העין (Chrysiptera unimaculata)
*כרומית שלוש הנקודות (Chromis trialpha)
*שוניתן עינוני (Pomacentrus trilineatus)
*כרומית אפורה (Chromis ternatensis)
*כרומית כחלית (Chromis weberi)
*כרומית דו-גונית (Chromis dimidiata)
*כרומית רבת-קרניים (Dascyllus marginatus)
*כרומית צהובת-זנב (Chromis pembae)
*כרומית ירקרקת (Chromis viridis)
*אלמוגית שחורה (Dascyllus trimaculatus)
*אלמוגית הפסים (Dascyllus aruanus)
*אלמוגית השוליים (Dascyllus marginatus)
* דפדוף אטלנטי (Abudefduf saxatilis)
* כרומית ים תיכונית (Chromis chromis)

==מיון==
* שושנון (Amphiprion)
* מין יחיד שושנון קוצני-לחי (Premnas biaculeatus)
* מין יחיד Acanthochromis polyacanthus
* Altrichthys
* כרומית (Chromis)
* Azurina
* אלמוגית (Dascyllus)
* מין יחיד Lepidozygus tapeinosoma
* דפדוף (Abudefduf) 
* דפדופית (Amblyglyphidodon)
* Amblypomacentrus
* מין יחיד Cheiloprion labiatus
* Chrysiptera
* Dischistodus
* מין יחיד Hemiglyphidodon plagiometopon
* מין יחיד גריבלדי (Hypsypops rubicundus)
* מין יחיד Mecaenichthys immaculatus
* Microspathodon
* Neoglyphidodon
* שוניתית (Neopomacentrus)
* מין יחיד Nexilosus latifrons
* Parma
* דפדופונית (Plectroglyphidodon)
* שוניתן (Pomacentrus) - בו שוניתן אמבון ושוניתן לימוני
* Pomachromis
* Pristotis
* מין יחיד Similiparma hermani
* ריפנית (Stegastes)
* מין יחיד ספירן מקווקו (Teixeirichthys jordani)

==קישורים חיצוניים==

* 
** [http://www.fishbase.org/Summary/FamilySummary.php?Family=Pomacentridae מידע על המשפחה מאתר fishbase].

==הערות שוליים==

*
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
אוגוסט אייגרובר

אוגוסט אייגרובר (בגרמנית: August Eigruber; 16 באפריל 1907 – 28 במאי 1947) היה קצין נאצי אוסטרי בכיר, שימש כמנהיג מחוז (Gauleiter) דנובה עילית (Reichsgau Oberdonau) וראש מדינת אוסטריה עילית בתקופת השלטון הנאצי. הוצא להורג לאחר משפט בידי בעלות הברית.

==ביוגרפיה==

הוא נולד בשטייר אוסטריה. לאחר שסיים את חטיבת הביניים החל ללמוד גאודזיה ומכניקה במוסד ההוראה הפדרלי האוסטרי. בנובמבר 1922 הצטרף לתנועה הנאצית באוסטריה והפך למנהיג התנועה בשנת 1925. באפריל 1928 הצטרף לשורות המפלגה הנאצית, ובאוקטובר 1930 עמד בראש מטה המפלגה בעירו. על חברותו במפלגה הנאצית האוסטרית, שהוצאה מחוץ לחוק, הוא ישב בכלא במשך מספר חודשים.

מחודש מאי 1935 עמד אייגרובר בראש הגאו של אוסטריה העילית, ובשנת 1936 היה למנהל הגאו. לאחר האנשלוס, סיפוח אוסטריה לגרמניה הנאצית, הוא מונה לתפקיד "לנדסהאופטמן" (בגרמנית: מושל) ב-14 במרץ 1938. מיום 10 באפריל 1938 הוא שימש כיועץ לממשלה. זמן קצר לפני מכן, עוד במרץ 1938, הצטרף אייגרובר לשורות האס אה והגיע לדרגת בריגדפיהרר.

ב-22 במאי 1938 הוא הועבר לאס אס בתפקיד "שטאנדרטנפיהרר", עלה לדרגת בריגדפיהרר בינואר 1939 ולדרגת גרופנפיהרר בשנת 1940. ב-1 באפריל 1940 מונה לתפקיד מושל-רייך ("רייכשטאטהאלטר"), מינוי שהוביל לקידומו בנובמבר 1942 לתפקיד "מפקח ההגנה של הרייך". ביוני 1943 קודם פעם נוספת והגיע לדרגת אובר-גרופנפיהרר.

==לאחר מלחמת העולם השנייה==

מיד לאחר כניעתה של גרמניה ללא תנאים במאי 1945, אייגרובר נעצר בזאלצקמרגוט על ידי צבא ארצות הברית, והועמד למשפט במסגרת משפטי דכאו. במשפט מאוטהאוזן-גוזן נידון אייגרובר למוות בפני בית דין צבאי על אחריותו לפשעים נגד האנושות שהתחוללו במחנה מאוטהאוזן. הוא הוצא להורג בכלא לנדסברג בתלייה ב-28 במאי 1947.

==קישורים חיצוניים==

קטגוריה:פושעי מלחמה נאצים
קטגוריה:פושעי מלחמה נאצים שהוצאו להורג
קטגוריה:אנשי אס אס
קטגוריה:אוסטרים שנולדו ב-1907
קטגוריה:אוסטרים שנפטרו ב-1947
קטגוריה:גאולייטרים
בלז מטווידי

בלז מטווידי (בצרפתית: Blaise Matuidi; נולד ב-9 באפריל 1987 בטולוז) הוא כדורגלן עבר צרפתי ששיחק בעמדת הקשר ההגנתי.

==קריירה==
===קריירת מועדונים===
מטווידי נולד בעיר טולוז להורים ממוצא אנגולי. הוריו עברו לגור בפונטנייה-סיר-בואה שליד פריז, שם החל לשחק בגיל שש בקבוצה העירונית. את שנות נערותו עשה במספר קבוצות עירוניות באיל-דה-פראנס, ואת שנתו האחרונה בקבוצות הנערים עשה בקבוצת טרואה בה גם התחיל לשחק בבוגרים בגיל 17. בשלוש שנותיו בטרואה שיחקה הקבוצה בליגה השנייה ובליגה הראשונה בצרפת. בסוף עונת 2007 ירדה טרואה לליגה השנייה, ומטווידי עבר לקבוצת סנט אטיין תמורת חצי מיליון אירו. הוא הציג בקבוצה יכולת משחק גבוהה, דבר שהביא את מאמן נבחרת צרפת לזמנו אליה בשנת 2010.

ב-25 ביולי 2011 חתם לשלוש שנים במועדון פריז סן-ז'רמן, לאחר שסנט אטיין מכרה אותו בעסקה משולבת תמורת עשרה מיליון אירו, כשבמקביל השחקן ז'רמי קלמאן עושה את הכיוון ההפוך. בפריז סן-ז'רמן המשיך לשפר את יכולותיו והיה לאחד השחקנים המרכזיים שהובילו לזכייתה של הקבוצה באליפות בעונת 2012/13. בתום אותה עונה נבחר לשחקן העונה של הליגה. יכולותיו הגבוהות המשיכו גם בעונת 2013/14, בה זכתה פריס סן-ז'רמן באליפות שנייה ברציפות, תוך שבירת שיא הנקודות ושיא הניצחונות בעונה אחת.

ב-18 באוגוסט 2017 חתם מטווידי בקבוצת יובנטוס מהליגה האיטלקית על חוזה לשלוש שנים תמורת סכום המוערך ב-20 מיליון אירו.

ב-11 באפריל 2018, במשחק השני של רבע הגמר, במסגרת עונת 2017/2018 בליגת האלופות, כבש את שערו הראשון בליגת האלופות בניצחון קבוצתו 1–3 על ריאל מדריד באצטדיון סנטיאגו ברנבאו.

ב-13 באוגוסט 2020 חתם באינטר מיאמי מה-MLS. בינואר 2022 שוחרר מהקבוצה.

ב-23 בדצמבר 2022 לאחר שלא שיחק במשך שנה מאז שוחרר מאינטר מיאמי, הודיע על פרישה מכדורגל.

===קריירת נבחרות===
מטווידי החל לשחק ב-2006 בנבחרת צרפת בכדורגל עד גיל 21. בשורותיה הופיע 19 פעמים, עד לשנת 2009.

ב-2010 הצטרף למשחקי הנבחרת הבוגרת של צרפת, וסייע לה לעלות ליורו 2012. בטורניר עצמו, תחת המאמן לורן בלאן, לא שותף כלל, והיה לאחד משני השחקנים הצרפתיים היחידים (יחד עם מתייה ולבואנה) שלא שותפו כלל.

משנת 2012, בנבחרתו של המאמן דידייה דשאן ובמקביל לשיפור ביכולותיו המקצועיות, הפך לבורג מרכזי בנבחרת צרפת וסייע לה לעלות למונדיאל 2014, ואף היה בסגל הקבוצה לטורניר.

במדי הנבחרת כבש מטווידי תשעה שערים ב-77 הופעות.

==תארים==
;נבחרת צרפת
*גביע העולם: 2018
;פריז סן-ז'רמן
* אליפות (4): , , , 
* הסופר קאפ הצרפתי (5): , , , , 
* גביע הליגה הצרפתית (4): , , , 
* הגביע הצרפתי: , , 
;יובנטוס
* אליפות: , 2019/2020
* הגביע האיטלקי: 

==קישורים חיצוניים==

* 

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני טרואה
קטגוריה:כדורגלני סנט אטיין
קטגוריה:כדורגלני פריז סן-ז'רמן
קטגוריה:כדורגלני יובנטוס
קטגוריה:כדורגלני אינטר מיאמי
קטגוריה:כדורגלני נבחרת צרפת
קטגוריה:טולוז: כדורגלנים
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:צרפתים ממוצא אנגולי
קטגוריה:צרפתים שמוצאם מהרפובליקה הדמוקרטית של קונגו
קטגוריה:צרפתים שנולדו ב-1987
יהודה שושני

יהודה שושני (נולד בשנת 1959) הוא אלוף-משנה במילואים בצה"ל, שירת כמפקד חטיבה וכמפקד מתקן אדם.

שושני נשוי ואב לשתיים ולו תואר ראשון במדעי המחשב ואלקטרוניקה ותואר שני במדע המדינה.

==שירות צבאי==
שושני גדל בנהריה ולמד בכדורי. עם גיוסו לצה"ל בשנת 1977 שובץ שושני בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. בהמשך שימש כמפקד פלוגה בגדוד 12 (ברק), ונפצע במהלך מבצע מוביל, פשיטה על יעדי מחבלים בדרום לבנון. לאחר מכן לחם במלחמת לבנון הראשונה ונפצע בשנית. בהמשך שימש במספר תפקידי פיקוד ובהם פיקוד על חטיבה, תפקיד שבמהלכו נפצע בשלישית, ועל מתקן אדם. לאחר מכן שימש כנספח צה"ל בתאילנד.

לאחר שחרורו מצה"ל עבד בחברת טבע כמנהל אזור אסיה והפסיפיק. בנובמבר 2010 מונה למנכ"ל חברת "סיטיפס" וכיהן בתפקידו זה עד יוני 2013.

מלך תאילנד העניק את אות 'הפיל הלבן' לאל"ם (במיל') יהודה שושני, מנהל תחום אסיה ופסיפיק בחברת טבע. את האות המלכותי מסוג "[https://www.thephuketnews.com/white-elephant-in-thai-culture-highly-auspicious-and-symbols-of-royal-power-64662.php White Elephant"] ממלך תאילנד, פומיפון אדוניאדט, קיבל שושני על תרומתו לחיזוק הקשרים בין תאילנד לישראל. עיטור ה "White Elephant" הוא העיטור הגבוה ביותר הניתן לזרים בממלכה התאילנדית ושושני הוא הישראלי הראשון לו הוענק האות.

העיטור ניתן לשושני כאות על מצוינות והישגים יוצאי דופן בתקופת כהונתו כנספח הצבאי בתאילנד בשנים 2000–2003. בנאומו של המלך בטקס הענקת העיטור התייחס אדול יאדג' לכך שהעיטור ניתן כהכרה לאל"ם שושני על מאמציו הרבים לחיזוק הקשרים בין הצבא התאילנדי לצבא הישראלי ובין העם התיאלנדי לעם בישראל.

כיום שושני משמש כיו"ר חברת "[http://floris.co.il/ Floris"].

== קישורים חיצוניים ==
* .
* .

==הערות שוליים==

קטגוריה:בוגרי בית הספר כדורי
קטגוריה:אלופי-משנה בצה"ל
קטגוריה:מפקדי חטיבות בצה"ל
קטגוריה:נספחים צבאיים ישראלים בתאילנד
קטגוריה:מנכ"לים ישראלים
קטגוריה:נכי צה"ל
קטגוריה:מפקדי מתקן אדם
קטגוריה:עובדי טבע תעשיות פרמצבטיות
קטגוריה:ישראלים שנולדו ב-1959
א-רשידיה

אַ-רַּשִׁידִיַּה (בערבית: الرشيدية, בברברית: ⵉⵎⵜⵖⴻⵔⵏ; בצרפתית: Errachidia; בעבר הייתה ידועה בשם קְסַר אַ-סּוּק; قصر السوق) היא עיר במרכז מרוקו, השוכנת על הגדה המערבית של נהר זיז, כ-320 דרומית-מזרחית לרבאט. העיר היא בירת מחוז תאפילאלת, ומתגוררים בה כ-100 אלף תושבים. היא ידועה בעבור תעשיית התמרים שלה.

בעבר התקיימה בעיר קהילה יהודית שמנתה בשיאה כאלף נפשות. בשנת 1908 סבלה הקהילה מפרעות נגד היהודים, והרובע היהודי (מלאח) נהרס. בשנים 1928–1929 בנתה צרפת רובע יהודי חדש בעיר ועודדה הגירת יהודים אליה. בשנות ה-50 של המאה ה-20 עמד בראש הקהילה הסוחר מאיר צרפתי, ופעלו בה מספר רבנים חשובים. בתהליך הדרגתי עזבו מרבית היהודים את העיר לישראל ולצרפת, ובית הספר אליאנס של הקהילה נסגר לבסוף בתחילת שנות ה-70 של המאה ה-20.

==קישורים חיצוניים==

<div class="mw-content-ltr">
*[http://www.britannica.com/EBchecked/topic/488108/Al-Rachidia Al-Rachidia] Encyclopedia Britannica online
*Moshe Bar-Asher. "[http://referenceworks.brillonline.com/entries/encyclopedia-of-jews-in-the-islamic-world/ksar-es-souk-qasr-al-suq-SIM_0018090 Ksar es-Souk (Qaṣr al-Sūq)]." Encyclopedia of Jews in the Islamic World. Executive Editor Norman A. Stillman. Brill Online, 2014
</div>

קטגוריה:מרוקו: ערים
נחל שריה

נחל שריה הוא ערוץ במורדות השומרון בנחל עירון, דרומית לאום אל-פחם ומערבית למושב מי עמי. שם הנחל הוא תעתיק עברי של המילה הערבית "שריע" שפירושה "רוויה".

הקרקע בערוץ מורכבת מאדמת טוף וסלעי גיר. לאורכו ישנה צמחייה מגוונת הכוללת את תורמוס ההרים, פטל קדוש, צפצפה מכסיפה, אלה ארץ-ישראלית, אולמוס, ורד צידוני, וכן חורש טבעי רב. במקום מוסדר מסלול הליכה המוביל לעינות שריה, ארבעה מעיינות לאורך המסלול.

בשנת 1878 ביקר במקום יואל משה סלומון ממיסדי פתח תקווה, ואת רשמיו פרסם בעיתון יהודה וירושלים.

==קישורים חיצוניים==
* [http://www.inature.info/wiki/נחל_שריה נחל שריה] באתר inature
* [http://www.inature.info/wiki/תמונה:Wadi_sraya.gif מפת נחל שריה] באתר inature
* [http://www.way2wadiara.com/he/tourism/trails/wadi-sraya/ נחל שריה] באתר "דרך ואדי עארה"

שריה
משמרות ההסתערות

המשמרות צועדים ב[[ברצלונה במאי 1937, לאחר דיכוי מרד POUM]]
משמרות ההסתערות (בספרדית: Guardia de Asalto או, בקיצור Asaltos) היה כוח אכיפת חוק בתקופת הרפובליקה הספרדית השנייה (1931–1939) ופעל ככוח ז'נדרמריה עירונית כחולת-מדים נאמנה לשלטון מעמד הפועלים בעת מלחמת האזרחים בספרד, בניגוד למשמר האזרחי (Guardia Civil) ירוק-המדים שפעל במרחב הכפרי שנשלט על ידי בעלי אחוזות עשירים שרבים מחבריו ערקו לשורות הפשיסטים. עם פרוץ מלחמת האזרחים מנה הכוח 18,000 איש, בסופה כ-5,000 מהם ערקו לצידו של פרנקו.

== היסטוריה ותפקוד ==
הכוח נוצר על ידי ממשלת הרפוליקה ככוח שמירת סדר בערים והתבסס על בני מעמד הפועלים (בברצלונה למשל גויסו רוב חבריו מקרב אנשי המפלגה הקומוניסטית PSUC). זאת כיוון שהשלטון לא יכל לסמוך על חברי המשמר האזרחי שהיו בעלי נאמנות לבעלי האדמות העשירים. בתחילה נוצרו בערים פלוגות משמר חמושות (Compañías de Vanguardia) ובשנת 1932 אוגדו לכוח ארצי בשם "חיל ביטחון והסתערות" (Cuerpo de Seguridad y Asalto). 

במלחמה בלט הכוח בדיכוי מרד הצבא בברצלונה ובהגנה על מדריד מפני הפשיסטים. ב-3 במאי 1937 הועסקו אנשי המשמרות בהשתלטות על מרכזת הטלפונים של ברצלונה שהוחזקה על ידי חברי תנועת CNT האנרכיסטים ובהמשך השבוע נלחמו בקרבות הרחוב שהתחוללו בעיר, לצד PSUC במיליציות של האנרכיסטים ותנועת POUM הטרוצקיסטית. ביוני רדפו אנשי המשמרות אלפים מחברי תנועת POUM שהוצאה מחוץ לחוק, כולל מתנדבים זרים וראש התנועה, אנדראו נין שעונה ונרצח.

== לקריאה נוספת ==
* ג'ורג' אורוול, מחווה לקטלוניה, ספרית אפקים, עם עובד, 2012

== קישורים חיצוניים ==

* [http://agrupacionfare.es.tl/Guardia-de-Asalto.htm אתר ספרדי המוקדש לכוח] 
* [https://web.archive.org/web/20140207162938/http://guardiadeasalto.com/index2.html אתר של נכד מייסד הכוח המוקדש להיסטוריה שלו ולספר אודותיו] 

==הערות שוליים==

קטגוריה:הרפובליקה הספרדית השנייה
קטגוריה:ארגוני אכיפת חוק
אברהם משה מפשיסחה

אברהם משה בונהרד מפשיסחה (תק"ס, 1800 - א' בטבת תקפ"ט, 7 בדצמבר 1828) היה בנו של רבי שמחה בונים מפשיסחה, ומנהיג לחלק מחסידי פשיסחה לאחר פטירת אביו.

==ביוגרפיה==
בנם של רבי שמחה בונים ורבקה. נישא לבריינדל בתו של רבי שמואל רפאל'ס מיוזפוב, חתנו של היהודי הקדוש מפשיסחה. עוד בחיי אביו התרכזה סביבו קבוצת חסידים. אביו הפליג בשבחו ואמר שנשמתו מקורה במקום עליון. רבי אברהם משה התבלט בעבודתו באמירת תהילים. הוא היה נוהג לומר תהילים במאמץ רב, והיה מזיע ולפעמים אף יורק דם עד שהרופאים אסרו עליו לומר תהילים והוא החל לשמוע מאחרים פרקי תהילים.

לאחר פטירת אביו, התפלגה החצר. חלק קיבלו את רבי מנחם מנדל מטומשוב (קוצק) לאדמו"ר, וחלקם, בהם רבי יצחק מוורקא, רבי פייבל מגריצא ורבי יעקב אריה מרדזימין, קיבלו את רבי אברהם משה לאדמו"ר. רבי אברהם משה ניסה למנוע את הפילוג אך נחל כישלון. הוא סירב בהתחלה ליטול את האדמו"רות באמרו שגופו חלש ולא יכול להחזיק את משא האדמו"רות, וחפץ שרבי יצחק מוורקא יכהן, אך לבסוף נעתר ללחצי החסידים. כפי שחשש, לאחר שנתיים ממינויו, נפטר והוא פחות מגיל 30 בדרכו מוורשה לפשיסחה, בעיירה ביאלה-רבסקה.

בנו היה רבי צבי מרדכי, חתנו של רבי יצחק מוורקא. בסוף ימיו הסכים לקבל אליו חסידים. בתו שרה האדעל נישאה לרבי פישל בן רבי יצחק ממקוב, נינו של ר' חייקל מאמדור.

==לקריאה נוספת==
*יצחק אלפסי, אנציקלופדיה לחסידות - אישים, כרך א' בערכו.
*נפתלי אהרן וקשטיין, ויתילדו, בתוך המודיע, מוסף שבת מקץ, כ"ז בכסלו תשע"ה.

==קישורים חיצוניים==
* 

קטגוריה:אדמו"רי פשיסחה
קטגוריה:רבנים פולנים
קטגוריה:רבנים חסידים
קטגוריה:ילידי 1800
קטגוריה:נפטרים ב-1828
בולט (קומיקס)

בולט (באנגלית: Bolt, בעברית: חזיז) הוא דמות בדיונית של גיבור-על מוטאנט שהופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men Unlimited #8 מאוקטובר 1995 ונוצרה על ידי הכותב הווארד מקיי והמאיירים טום גרומט ודן לאוליס. 

בולט הוא האלטר-אגו של כריסטופר "כריס" בראדלי, טכנופת' צעיר שכוחותיו התגלו באמצע שיעור בבית-הספר. בראדלי חולץ על ידי ג'ין גריי וגמביט. לאחר שלקחו אותו לביתו, השניים הציעו לו מקום באקס-מן. בראדלי לא הצטרף לאקס-מן רשמית, אך עבר באופן זמני לאחוזת אקס. הוא פיתח ידידות עם אייסמן, וכאשר חיה ביצע בדיקה רפואית על בראדלי, התגלה כי בראדלי הצעיר נגוע בוירוס הירושה. בראדלי פחד ממותו, ובעקבות מתקפתו של באסטיון באירועי "אפס סובלנות", הוא הרגיש כי האקס-מן נוטשים אותו ועזב. מאווריק הנגוע גם הוא בווירוס נעשה למורה הרוחני של בראדלי, שהצטרף לקבוצת הלוחמים החדשים עד פירוקה. 

כאשר מאווריק נעלם והפך לסוכן אפס, בראדלי מצא את השריון הישן שלו והפך למאווריק. הוא הצטרף למחתרת של קייבל - קבוצה שמטרתה לחשוף את הפנים האמיתיות של תוכנית נשק אקס. בעקבות תבוסת הקבוצה, בראדלי נלקח על ידי מארו לארגון אומת הגנום. כשניסה לחבל בארגון, מאווריק האמיתי הרג את בראדלי. במהלך אירועי נקרושה, בראדלי הוא אחד מהמוטאנטים שסלנה מקימה לתחייה. תחת פיקודה לקח בראדלי חלק במתקפה על האי אוטופיה. הוא ככל הנראה נהרג בידי סלנה כחלק מתהליך הפיכתה לאלה.

את דמותו בסרט הלייב אקשן "אקס-מן המקור: וולברין" גילם השחקן דומיניק מונאהן. בגרסה זו, בראדלי חבר בצוות המבצעים המיוחדים של תוכנית "נשק אקס".

==קישורים חיצוניים==
* [https://www.marvel.com/characters/maverick-chris-bradley דף הדמות] באתר הרשמי של מארוול קומיקס
* [https://marvel.fandom.com/wiki/Christopher_Bradley דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:גיבורי-על במארוול קומיקס
אליפות וימבלדון 1923

אליפות וימבלדון 1923 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-25 ביוני והסתיימה ב-7 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.

כמו בשנים קודמות, באליפות זו בלטו סוזן לנגלן (צרפת) שזכתה באליפות בתחרות הנשים וזוגות הנשים ואליזבת ריין שזכתה בתחרות זוגות הנשים והזוגות המעורבים.

==התחרות==
===תחרות הגברים===
ויליאם ג'ונסטון, מנצח תחרות הגברים
לתחרות זו נרשמו 133 טניסאים, מהם 92 מבריטניה. לאחר משחקי מיון 128 מתחרים חולקו ל-8 בתים. מנצח אליפות וימבלדון 1922 ג'רלד פטרסון (אוסטרליה) לא השתתף בתחרות. בגמר תחרות הגברים ויליאם ג'ונסטון (ארצות הברית) ניצח את פרנק הנטר, גם הוא מארצות הברית, ב-3 מערכות וזכה בתואר.

===תחרות הנשים===
[[סוזן לנגלן, מנצחת תחרות הנשים]]
בתחרות הנשים השתתפו 68 טניסאיות (מהם 50 בריטיות) שחולקו ל-8 בתים. אליזבת ריין (ארצות הברית) הודחה במשחק חצי-גמר. בגמר סוזן לנגלן פגשה את קיטי מקיין הבריטית וניצחה אותה בשני מערכות. לסוזן לנגלן זו הייתה האליפות החמישית ברציפות.

===תחרות זוגות גברים===
בתחרות השתתפו 64 זוגות. לתחרות נרשמו זוגות טניסאים ממספר מדינות, כמו בתחרות הגברים. זוג אלופי 1922 לא השתתף בתחרות. במשחק סיום נפגשו הבריטים לסלי גודפרי ורנדולף ליסט נגד הספרדים אדוארדו פלקר ומנואל דה גומר. הזוג ליסט/גודפרי ניצח ב-4 מערכות. לרנדולף ליסט זו הייתה הזכייה השלישית ברציפות (כול פעם עם פרטנרים שונים).

===תחרות זוגות נשים===
בתחרות השתתפו 38 זוגות. בגמר התחרות הזוג שכלל את הבריטיות ג'ואן אוסטין ואבלין קוליה נפגשו עם אלופות השנה הקודמת סוזן לנגלן (צרפת) ואליזבת ריין (ארצות הברית). האלופות ניצחו בשתי מערכות ובכך זכו בתואר בפעם החמישית ברציפות. לסוזן לנגלן זה היה התואר השני באליפות זו.

===תחרות זוגות מעורבים===
בתחרות השתתפו 64 זוגות. זוג שזכה באליפות בשנת 1922 לא השתתף בתחרות. בגמר התחרות נפגש הזוג רנדולף ליסט (בריטניה) ואליזבת ריין (מנצחי אליפות וימבלדון 1921) עם לואיס דין (בריטניה) ודורותי ברון (בריטניה) וניצחו בשתי מערכות. לאליזבת ריין זה היה התואר השני באליפות זו.

==קישורים חיצוניים==
* [http://www.wimbledon.org/en_GB/index.html האתר הרשמי של אליפות וימבלדון]
* [http://www.wimbledon.com/en_GB/scores/draws/archive/pdfs/1923_MS_A4.pdf תוצאות משחקי גברים]
* [http://www.wimbledon.com/en_GB/scores/draws/archive/1923/MD/r1s1.html תוצאות משחקי זוגות גברים]
* [http://www.wimbledon.com/en_GB/scores/draws/archive/1923/LS/r1s1.html תוצאות משחקי נשים]
* [http://www.wimbledon.com/en_GB/scores/draws/archive/1923/LD/r1s1.html תוצאות משחקי זוגות נשים]
* [http://www.wimbledon.com/en_GB/scores/draws/archive/1923/MX/r1s1.html תוצאות משחקי זוגות מעורבים]

קטגוריה:אליפויות וימבלדון
וימבלדון
קטגוריה:1923 בממלכה המאוחדת
ולדימיר סטויקוביץ'

ולדימיר סטויקוביץ (בסרבית: Владимир Стојковић; נולד ב-29 ביולי 1983 בלוזניקה) הוא כדורגלן סרבי, המשחק בעמדת השוער בקבוצת אל-פייחה מליגת העל הסעודית.

==קריירה==
סטויקוביץ' נולד למשפחה ספורטיבית, אביו ואחיו היו שוערים ואימו אתלטית מטילת דיסק. סטויקוביץ' שיחק במחלקת הנוער של הכוכב האדום בלגרד, ובתחילת דרכו ככדורגלן הוא שיחק כחלוץ, בהמשך שיחק לסירוגין כחלוץ וכשוער, ולבסוף הפך לשוער של קבע. לאחר שעלה לסגל קבוצה הבוגרת של הכוכב האדום, המשחקת בליגת העל הסרבית, שימש כשוער מחליף והושאל לתקופה קצרה ללאוטר מבוסניה. בינואר 2004 עבר לקבוצה הסרבית זמון, ואחרי שנה וחצי חזר לעונה נוספת בקבוצת נעוריו.

בשנת 2006 עבר לנאנט מליגת העל הצרפתית, ובינואר 2007 הושאל לויטסה ארנהיים. בקיץ 2007 עבר לספורטינג ליסבון, שם שימש כשוער מחליף, ולאחר מכן הושאל לחטאפה הספרדית ולוויגאן מהפרמייר ליג האנגלית. בעונת הושאל לפרטיזן בלגרד, אשר רכשה אותו בסיום העונה, ושם המשיך לשחק שם עד שנת 2013. במדי הקבוצה ערך 60 הופעות וכן כבש את שער הבכורה בקריירה שלו. בינואר 2014 עבר לשחק בארגוטליס מליגת העל היוונית, וערך במדיה 11 הופעות.

ב-10 ביוני 2014 הגיע סטויקוביץ' לישראל וחתם על חוזה לשלוש שנים במכבי חיפה. למרות עונה לא טובה של הקבוצה, שסיימה במקום החמישי בטבלה, סטויקוביץ' נכנס לנבחרת העונה של ידיעות אחרונות. בעונתו השנייה בקבוצה נעדר ממספר משחקים בעקבות ניתוח שעבר. את העונה סיימה חיפה במקום הרביעי וזכתה בגביע המדינה, לאחר שסטויקוביץ' שמר על רשת נקייה בניצחון 0–1 על מכבי תל אביב במשחק הגמר. בחלון ההעברות באמצע העונה האריך את חוזהו במועדון אולם בתום העונה הוחלט לשחררו. סטויקוביץ' לא יצא למחנה האימונים עם הקבוצה ולא נכלל בסגל במשחקיה הראשונים. ב-24 באוגוסט 2016 חתם לשנתיים בקבוצת נוטינגהאם פורסט מליגת המשנה באנגליה. ב-15 באוגוסט 2017 חזר סטויקוביץ' לפרטיזן בלגרד.

ב-28 ביולי 2021 חתם סטויקוביץ' במועדון הסעודי אל-פייחה.

== תארים ==
;הכוכב האדום בלגרד
* אליפות סרביה: 
* הגביע של סרביה ומונטנגרו: 

;ספורטינג ליסבון
* הגביע הפורטוגלי: 
* הסופר קאפ הפורטוגלי: 

;פרטיזן בלגרד
* אליפות סרביה (3): , , 
* הגביע הסרבי (3): , , 

;מכבי חיפה
* גביע המדינה: 2015/2016

;סרביה ומונטנגרו
* אליפות אירופה עד גיל 21: 2004

;תארים אישיים
* כדורגלן השנה בסרביה: 

==קישורים חיצוניים==

==הערות שוליים==

קטגוריה:כדורגלנים סרבים
קטגוריה:שוערי כדורגל סרבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני זמון
קטגוריה:כדורגלני נאנט
קטגוריה:כדורגלני ויטסה ארנהם
קטגוריה:כדורגלני ספורטינג ליסבון
קטגוריה:כדורגלני חטאפה
קטגוריה:כדורגלני ויגאן את'לטיק
קטגוריה:כדורגלני פרטיזן בלגרד
קטגוריה:כדורגלני ארגוטליס
קטגוריה:כדורגלני מכבי חיפה
קטגוריה:כדורגלני נוטינגהאם פורסט
קטגוריה:כדורגלני אל-פייחה
קטגוריה:כדורגלני נבחרת סרביה
קטגוריה:כדורגלנים זרים בישראל
קטגוריה:כדורגלני מונדיאל 2006
קטגוריה:כדורגלנים באולימפיאדת בייג'ינג (2008)
קטגוריה:כדורגלני מונדיאל 2010
קטגוריה:כדורגלני מונדיאל 2018
קטגוריה:ספורטאים סרבים בצרפת
קטגוריה:ספורטאים סרבים בהולנד
קטגוריה:ספורטאים סרבים בפורטוגל
קטגוריה:ספורטאים סרבים ביוון
קטגוריה:ספורטאים סרבים בישראל
קטגוריה:ספורטאים זרים בערב הסעודית
קטגוריה:סרבים שנולדו ב-1983
ישיבת בני עקיבא לפיד מודיעין

ישיבת בני עקיבא לפיד "תורת נחום" מודיעין היא ישיבת בני עקיבא השוכנת בעיר מודיעין והיא הישיבה התיכונית הגדולה ביותר בישראל.

==רקע==
הישיבה הוקמה ב-2001, לאחר דרישה של לימודים תיכוניים-ישיבתיים בעיר מודיעין. ראש הישיבה הוא הרב שמואל רוזנבלום, אשר הוביל את הישיבה לגדילה משמעותית מ-350 תלמידים לכ-1000 תלמידים. סגן ראש הישיבה ומנהל התיכון היה הרב שלום מלול אשר הפך בשנת תשע"ו לראש הישיבה ולאחר שנה עבר לישיבה התיכונית של רשת אמית באשדוד.

הישיבה שייכת לזרם הציונות הדתית, ומשולבים בה לימודי חול ולימודי קודש. הישיבה מוציאה בהוצאה פנימית בתוכנית ייחודית לישיבה, המדגישה לימוד גמרא בעיון ובבקיאות ובתנ"ך בגובה העיניים מתוך ראייה אמונית ותורנית, בלימוד שנקרא "סיירת תנ"ך".

בתחילת דרכה, שכנה הישיבה במבנה של האולפנה במודיעין. לאחר מכן עברה הישיבה למגורים משותפים עם ישיבת ההסדר בעיר. החל משנת 2008 שוכנת הישיבה במבנה עצמאי, אשר השטח הכולל שלה מהווה את השטח הגדול בארץ לישיבה תיכונית.

בישיבה יש כיתות מז' עד יב'.

בשנת תשע"ג נחנך בית המדרש החדש של הישיבה מתרומתו של זליג ונגרובסקי.

==קישורים חיצוניים==
* 
* [https://web.archive.org/web/20140714215333/http://www.yba.org.il/mosad.asp?id=673 הישיבה באתר מרכז ישיבות ואולפנות בני עקיבא]

קטגוריה:ישיבות תיכוניות
קטגוריה:מודיעין-מכבים-רעות: חינוך
קטגוריה:מרכז ישיבות ואולפנות בני עקיבא
חינוטגה

חינוטגה (בספרדית: Jinotega) היא בירת מחוז חינוטגה בניקרגואה. העיר מרוחקת כ-105 ק"מ מעיר הבירה מנגואה.

==היסטוריה==
חינוטגה הייתה עיר ילידית עוד לפני בואם של הספרדים. לא ידוע מתי בדיוק הספרדים התחילו להתיישב בעיר, על פי ההערכות באזור סוף המאה ה-16, אבל גם בתחילת המאה ה-18 לא הייתה התיישבות קבע שלהם. כמה עשרות שנים לאחר מכן הספרדים כבר התחילו להתיישב בחינוטגה באופן קבוע. ב-1851 חינוטגה קיבלה מעמד של עיירה, וב-1883 היא קיבלה מעמד של עיר.

העיר הייתה מוקד לעימותים שונים במהלך המאה ה-20, כמו הקרבות בין כוחותיו של אוגוסטו ססאר סנדינו לכוח הכיבוש האמריקאי בין 1927 ו-1934, והקרבות במהפכה הניקרגואית בשנות ה-70.

==כלכלה==
הכלכלה המקומית מתבססת בעיקר על גידול קפה באזור וייצואו. בנוסף מגדלים בסביבת חינוטגה דגנים, כמו תירס וחיטה, ירקות, כמו עגבניות, בצלים ותפוחי אדמה, ופירות שונים. כמו כן, הכלכלה מסתמכת על גידול מקנה וכרייה.

==ערים תאומות==
* 
* 

==קישורים חיצוניים==

* 
* 

קטגוריה:ניקרגואה: ערים
קטגוריה:יישובים שהוקמו ב-1891
פשט (מחוז)

פֶּשְׁט (בהונגרית: Pest) הוא מחוז במרכז הונגריה. בשטחו הוא מקיף את עיר הבירה בודפשט, המהווה יחידה טריטוריאלית-מנהלית עצמאית ואינה חלק מהמחוז. מצפון הוא גובל בסלובקיה ובמחוז נוגראד, ממזרח במחוזות הווש ויאס-נאג'קון-סולנוק, מדרום במחוז באץ'-קישקון וממערב במחוזות פייר וקומארום-אסטרגום. בירת המחוז היא בודפשט (למרות שמנהלית היא יחידה עצמאית).

==גאוגרפיה==
מחוז פשט הוא הגדול ביותר באוכלוסייתו מכל מחוזות הונגריה, והשלישי בגודלו בשטחו. כ-65% מאוכלוסיית המחוז גרה במטרופולין של בודפשט הכולל עשרות ערים ויישובים כפריים. במחוז 48 ערים, ובסך הכל 187 יישובים.

פני השטח של המחוז מגוונים – ניתן למצוא בו אזורים הרריים המגיעים לשיא של 939 מטר וגם שטחים מישוריים נרחבים. כרבע מחלקו של הדנובה העובר בשטח הונגריה נמצא במחוז.

==היסטוריה==
המחוז נוסד ב-1950, כאשר החלק הדרומי של מחוז פשט-פיליש-שולט-קישקון (Pest-Pilis-Solt-Kiskun) ההיסטורי (נוסד ב-1876) הופרד ממנו וחובר למחוז באץ'-קישקון, והחלק הנותר הפך למחוז פשט. מחוז פשט-פיליש-שולט-קישקון נוצר במהלך השנים על ידי איחוד המחוזות ההיסטוריים פשט ופיליש, שנוסדו עוד במאה ה-11 כחלק מממלכת הונגריה והאזורים הסמוכים שולט וקישקון.

==ראו גם==
* בית הקברות הצבאי הבריטי בבודפשט

==קישורים חיצוניים==

* 
* 

קטגוריה:הונגריה: מחוזות
ריו מאבובה

ריו מאבובה (בצרפתית: Rio Antonio Zoba Mavuba; נולד ב-8 במרץ 1984) הוא כדורגלן צרפתי המשחק בעמדת הקשר. לזכותו 13 הופעות במדי נבחרת צרפת.

==קריירה==
מאבובה נולד באוניית פליטים ממלחמת האזרחים באנגולה והגיע לצרפת בא היה במעמד של חסר-לאום עד גיל 20. אימו אנגולית ואביו, ריקי מאבובה היה כדורגלן זאירי שהשתתף במונדיאל 1974.

את דרכו המקצוענית הוא החל בעונת 2003/4 בקבוצת בורדו, בה שיחק 4 עונת וביולי 2007 עבר לויאריאל. בוויאריאל מאבובה
לא שיחק הרבה, ובחלון העברות של ינואר 2008 הוא הושאל לליל. בתום אותה שנה רוכשת אותו ליל והוא מונה לקפטן הקבוצה במהלך עונת 2008/9. הוא שותף בזכייתה של ליל בדאבל בעונת 2011/2. בעונת 2012/13 הוא חווה פציעה קשה שהשביתצה אותו במשך מספר חודשים, אך הוא שב לעצמו בעונת 2013/14. ב-21 ביולי 2017 חתם מאבובה בספרטה פראג הצ'כית לאחר תשע שנים בליל. 

בספטמבר 2018, לאחר תום חוזהו בפראג, חתם בקבוצת מריניאק-ארלק מהליגה האזורית השלישית בצרפת, שם הוא יסיים את הקריירה שלו.

ב-2004 הוא הוזמן לנבחרת הרפובליקה הדמוקרטית של קונגו בכדורגל, אולם החליט לשחק בנבחרת צרפת והצטרף לנבחרת צרפת הצעירה. ב-2004 הוא שותף להצלחה הצרפתית בטורניר טולון ושיחק בנבחרת הצעירה עד ליורו 2006 לנבחרות צעירות. בעקבות בחירתו לשחקן המצטיין בטורניר טולון, הוא זומן לנבחרת הבוגרת של צרפת בה שיחק לראשונה ב-2004.
הוא שיחק בנבחרת צרפת עד לשנת 2007 ולאחר מכן לא זומן עד לשנת 2012. הוא שותף במוקדמות אליפות העולם 2014 ואת הופעתו האחרונה בנבחרת עשה במשחק הראשון של מונדיאל 2014 בו נכנס כמחליף בניצחון צרפת על הונדורס 3–0. מאבובה היה על הספסל בשאר הטורניר וכן במספר משחקי ידידות בספטמבר 2014. לאחריהם לא זומן שוב לנבחרת הלאומית.

==תארים==
בורדו
* גביע הליגה הצרפתי: 
* סגנות: 
ליל
* אליפות: 
* גביע: 
* נבחרת העונה של ליגה 1: 2012

==קישורים חיצוניים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני בורדו
קטגוריה:כדורגלני ויאריאל
קטגוריה:כדורגלני ליל
קטגוריה:כדורגלני ספרטה פראג
קטגוריה:כדורגלני נבחרת צרפת
קטגוריה:צרפתים ממוצא אנגולי
קטגוריה:צרפתים שמוצאם מהרפובליקה הדמוקרטית של קונגו
קטגוריה:כדורגלני מונדיאל 2014
קטגוריה:צרפתים שנולדו ב-1984
אליעזר דב אטינגר

אליעזר דב (הלוי) אטינגר (אתינגר), (13 ביולי 1904, ט"ו בתמוז ה'תרס"ד - 25 ביולי 1988, י"א באב ה'תשמ"ה) היה צייר ישראלי.

נולד בירושלים בשנת 1904. אטינגר זכה לחינוך מסורתי בחדר ואחר כך למד בישיבת "חיי עולם" ובבית הספר תחכמוני בירושלים. במחצית הראשונה של שנות העשרים של המאה ה-20 למד ב"בצלאל". 

בשנת 1927 הצטרף לארגון "ההגנה" והיה בוגר קורס מדריכים השני בירושלים (1928). לחם בעיר העתיקה בירושלים בזמן מאורעות תרפ"ט. בין השנים 1930–1932 שהה בברלין שבגרמניה, שם היה פעיל במסגרת ארגון "המכבי הצעיר", ותרם לארגון המכביה הראשונה בארץ ישראל. עם שובו לארץ ישראל שימש בתפקידי פיקוד והדרכה במסגרת "ההגנה", בירושלים, חיפה ותל אביב.

בשנת 1938 שימש כסגן מפקד העיר ירושלים מטעם ההגנה והיה ממארגני ההפגנות בירושלים נגד הספר הלבן. במלחמת השחרור לחם בקרבות השחרור של העיר טבריה כמפקד העיר מטעם ההגנה.

שירת בצה"ל, בדרגת סרן ובתפקיד קצין העיר במרחב נתניה.

בשנת 1941 נשא לאשה את אורה בת דב גוברמן מטבריה. בשנת 1957 מכרו בני הזוג את חלקם בבעלות במלונות המשפחתיים בטבריה.

כמה מעבודותיו של אטינגר מצויות באוסף מוזיאון ישראל שבירושלים, וביניהן רישום "דיוקן גבר ומתווה של אבל פן בחזית ובצדודית" (1924).

==השכלה==
*1920–1925 בצלאל, בית מדרש לאמנות ולמלאכות-אמנות, ירושלים

==קישורים חיצוניים==
* 
* 

==הערות שוליים==

קטגוריה:בוגרי בית הספר תחכמוני (ירושלים)
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:ציירים ישראלים
קטגוריה:ישראלים שנולדו ב-1904
קטגוריה:ישראלים שנפטרו ב-1988
נשיאות המגזר העסקי בישראל

נשיאות המגזר העסקי בישראל, שנקראה בעבר נשיאות הארגונים העסקיים וקודם לכן, עד אוגוסט 2013, נקראה לשכת התיאום של הארגונים הכלכליים) היא אגודה עות'מאנית שמהווה ארגון-גג של מרבית ארגוני המעבידים בישראל. בין הארגונים החברים: התאחדות האיכרים בישראל, התאחדות הקבלנים, איגוד בתי המלון, איגוד היהלומים, האיגוד הכל ארצי של מפעלי הניקיון והאחזקה בישראל, איגוד הבנקים בישראל, איגוד האיכרים ועוד.

==היסטוריית הארגון==
באמצע שנות ה-50 של המאה העשרים התאחדות התעשיינים, התאחדות האיכרים, מרכז הקבלנים והבונים ולשכות המסחר הסכימו על הקמת "חטיבת נותני העבודה" מנציגיהם שתייצג אותם במנהלת שירות התעסוקה.

לאחר סיפוק מפעולת החטיבה ובעקבות עליית מס העיזבון בתחילת שנות ה-60 הוקמה ב-1967 לשכת התיאום של הארגונים הכלכליים. באוגוסט 2013 שינתה האגודה את שמה ל"נשיאות הארגונים העסקיים".

בעקבות חילוקי דעות על דרך ההתנהלות, בחודש מרץ 2020 פרשו מהאגודה<ref></ref> התאחדות התעשיינים בישראל, איגוד לשכות המסחר והתאחדות חקלאי ישראל, והקימו את נשיאות המעסיקים והעסקים בישראל. לאחר פרישה זו שינתה הנשיאות את שמה לשמה הנוכחי, "נשיאות המגזר העסקי בישראל". ביולי 2024 חזרו הארגונים הפורשים והתאחדו לנשיאות המגזר העסקי.

==ראשי הנשיאות==
מהקמת הנשיאות ובמרבית שנותיה, נשיא התאחדות התעשיינים שימש גם כיו"ר האגודה. עד תחילת 2015 כיהן בתפקיד צביקה אורן, שהוחלף בידי שרגא ברוש. יו"ר הנשיאות הנוכחי הוא דובי אמיתי, נשיא התאחדות האיכרים. ונשיא המגזר העסקי בישראל הוא ד"ר רון תומר נשיא התאחדות התעשיינים

==פעולות האגודה==
לשכת התיאום של הארגונים הכלכליים קיימה משא ומתן עם ההסתדרות הכללית לחתימה על הסכמים קיבוציים הנוגעים לכלל שוק העבודה בישראל, ושני הארגונים המשיכו בכך גם בשמותיהם החדשים, נשיאות הארגונים העסקיים וההסתדרות החדשה. הסכמים שנחתמו עוסקים בנושאים כגון דמי הבראה, החזר הוצאות נסיעה מהבית למקום העבודה ובחזרה, קביעת זכות לשכר בחגים ובימי אבל ועוד. להסכמים אלה הוצאו, בדרך כלל, צווי הרחבה, המחילים אותם על כלל המעסיקים והמועסקים בישראל.

בדצמבר 2014 חתמה נשיאות הארגונים העסקיים על הסכם קיבוצי עם ההסתדרות החדשה, להעלאת שכר המינימום, בשלוש פעימות, ל-5,000 ש"ח. בהתאם להסכם זה תיקנה הכנסת, בחקיקת בזק, את חוק שכר מינימום.

==קישורים חיצוניים==

* 
* 

==הערות שוליים==

קטגוריה:ארגוני מעסיקים בישראל
קטגוריה:אגודות עות'מאניות
אהרון זיו

אהרון (אהרל'ה) זיו (זגזג) (נולד בשנת 1956) הוא אלוף-משנה במילואים בצה"ל, שירת כמפקד חטיבת אלכסנדרוני.

== ביוגרפיה ==
עם גיוסו לצה"ל באוגוסט 1974 התנדב לצנחנים לגדוד 890. בצנחנים זיו עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה וכמפקד פלוגה בגדוד. בתפקידו הבא שימש כמפקד פלחה"ן צנחנים. זיו פיקד על כוח מן הפלוגה במבצע צלצל, 19 ביולי 1981, פשיטה שביצעו הצנחנים מדרום למזרעת- אל- מצילה, כחמישה קילומטרים מדרום מזרח לשפך הזהראני שבלבנון. הכוח הוטס במסוקי יסעור לקרבת היעד, ופשט על מפקדת מחבלים מארגון החזית העממית לשחרור פלסטין - המפקדה הכללית של אחמד ג'יבריל. בקרב שהתפתח נהרגו חמישה מחבלים. לכוח הפושט, בפיקוד יורם יאיר, היו שבעה פצועים ובהם זיו, והרוג, קצין האג"ם החטיבתי . תחת אש עזה חולצו יאיר ואנשיו במסוקים מן השטח לאחר שהמשימה בוצעה במלואה והיעד הושמד. 

לאחר שהחלים מפציעתו שב לשירות ושימש במספר תפקידי פיקוד ובהם מפקד בסיס האימונים של חטיבת הצנחנים. בהמשך שימש כמפקד חטיבת שומרון ובשנים 1995-1992 שימש כמפקד חטיבת אלכסנדרוני. בתפקידו האחרון שימש כנספח צה"ל ביפן.

בשנת 1988 נמנה עם מדליקי המשואות בטקס פתיחת יום העצמאות ה-40 .

== הערות שוליים ==

קטגוריה:מפקדי חטיבת אלכסנדרוני
קטגוריה:מפקדי חטיבת שומרון
קטגוריה:נספחים צבאיים ישראלים ביפן
קטגוריה:אלופי-משנה בצה"ל
קטגוריה:משיאי משואה ביום העצמאות: 1988
קטגוריה:ישראלים שנולדו ב-1956
חבלי הונגריה

הונגריה מחולקת לשבעה חבלים מנהליים-סטטיסטיים, החל משנת 1999, בהתאם לחוק שנחקק באותה שנה. חבלים אלו מאגדים בתוכם את 19 מחוזות הונגריה והם נוצרו בעיקר לצרכים תכנוניים וסטטיסטיים.

600px

{| class="wikitable sortable"
|-
!שם החבל!!מחוזות כלולים!!מרכז החבל!! שטח(קמ"ר)!!אוכלוסייה!!צפיפות(נפש/קמ"ר)
|-
|צפון הונגריה||מחוז בורשוד-אבאוי-זמפלןמחוז הוושמחוז נוגראד||מישקולץ||13,429||1,143,902||86.3
|-
|המישור הגדול הצפוני||מחוז היידו-ביהרמחוז יאס-נאג'קון-סולנוקמחוז סבולץ'-סטמאר-ברג||דברצן||17,728||1,468,088||83.3
|-
|המישור הגדול הדרומי||מחוז באץ'-קישקוןמחוז בקשמחוז צ'ונגראד-צ'נאד||סגד||18,337||1,251,924||69.1
|-
|מרכז הונגריה||מחוז פשט עיר הבירה בודפשט||בודפשט||6,916||3,000,076||432.2
|-
|מרכז טרנסדנוביה||מחוז קומארום-אסטרגוםמחוז פיירמחוז וספרם||סקשפהרוואר||11,086||1,056,097||95.8
|-
|מערב טרנסדנוביה||מחוז גיור-מושון-שופרוןמחוז ואשמחוז זאלה||גיור||11,328||983,251||86.9
|-
|דרום טרנסדנוביה||מחוז באראניהמחוז שומוג'מחוז טולנה||פץ'||14,198||894,223||63.7
|}

==קישורים חיצוניים==

== הערות שוליים ==

*
קטגוריה:הונגריה: חלוקה מנהלית
יוסף שטרן (רופא)

יוסף שטרן (1913 – 28 ביולי 1992) היה רופא ישראלי, מנהלו הראשון של בית החולים סורוקה (1960–1978).

== ביוגרפיה==
יוסף שטרן נולד בשנת 1913 בעיירה לובומל שבווהלין, רוסיה (משנות ה-20 בפולין). היה חבר תנועת "החלוץ הצעיר" בעירו. 
בשנת 1936 עלה לארץ ישראל ולמד באוניברסיטה העברית בירושלים, תוך זמן קצר נבחר לכהן כיו"ר אגודת הסטודנטים של האוניברסיטה. בתקופת מלחמת העולם השנייה התנדב לשרת בחיל האוויר הבריטי. לאחר המלחמה, בשנת 1946, נסע ללמוד רפואה באוניברסיטת בולוניה שבאיטליה. במקביל ללימודיו שם הוא היה פעיל בארגון עלייה. בשנת 1950 קיבל תואר דוקטור וחזר לישראל כרופא פנימי בבית החולים בילינסון שבפתח תקווה. התמחה במחלות כבד. בשנת 1959, עם הקמת בית החולים המרכזי לנגב (שב-1972 נקרא על שם משה סורוקה) מונה לשמש כמנהלו הראשון, במקביל לניהול המחלקה הפנימית בבית החולים.

=== השפעתו על בית החולים סורוקה ===
שטרן ניהל את בית החולים בין השנים 1960–1978. מסופר עליו כי בכל שנות כהונתו לא החסיר את הסיבוב הקבוע בין המחלקות ועקב אישית אחר החולים הקשים. הוא ניהל את בית החולים בשלוש מלחמות: מלחמת ששת הימים, מלחמת ההתשה ומלחמת יום הכיפורים. בית החולים סורוקה עמד בחזית הדרומית של מדינת ישראל, והתמודד עם קליטת מאות ואף אלפי פצועים. שטרן הצליח להעמיד את בית החולים על רגליו ולצלוח תקופות קשות אלה. לזכותו של שטרן נזקפת ההתפתחות העצומה של בית החולים סורוקה: בתקופתו הוקמו מחלקות ומבנים רבים, ומספר המיטות בבית החולים גדל ל-650 מיטות. שטרן היה אחראי על צמיחת ענף הפלסטיקה בנגב. הישג נוסף שלו היה בשנת 1966, כאשר בצל איומי הסורים והמצרים למלחמה, הקים את מחלקת הנוירוכירורגיה בבית החולים והעמיד בראשה את פרופ' פסקל איברין. ב-1978 החליף את שטרן כמנהל בית החולים פרופ' דוד רונן.

=== הקמת בתי ספר למקצועות הרפואה ===
במקביל לתפקידו כמנהל בית חולים, הקים שטרן את בתי הספר למקצועות הסיעוד, הפיזיותרפיה והפרמדיק, וב-1974 הפך את בית החולים למרכז רפואי אוניברסיטאי (אז היה בין רופאי המוסד שהתמנו כפרופסור חבר).
בנוסף, הקים את בית הספר למנהל רפואי ואת בית הספר לרפואה, הפועל בשיתוף פעולה עם אוניברסיטת בן-גוריון בנגב.

== הכרה והנצחה ==

בשנת 1978 הוענק לשטרן התואר יקיר העיר באר שבע.

על שמו נקרא "האודיטוריום על שם שטרן" שנמצא בכניסה לאגף הדרומי בבית החולים סורוקה. בנוסף נקרא על שמו רחוב פרופסור יוסף שטרן בשכונת רמות בעיר.

==מקורות==
* יצחק שתיל, 77 בבאר-שבע, אייר תשס"ד, מאי 2004.
* יצחק שתיל, יקירי העיר באר שבע, אדר א' תשע"א, פברואר 2011.

==קישורים חיצוניים==
* 
* 
* 
* 
* 

עם פרישתו לגמלאות:
* 

==הערות שוליים==

קטגוריה:רופאים פנימיים ישראלים
קטגוריה:מנהלי המרכז הרפואי האוניברסיטאי סורוקה
קטגוריה:מתנדבי היישוב לחיל האוויר המלכותי הבריטי
קטגוריה:אנשי העלייה החמישית
קטגוריה:יקירי באר שבע
קטגוריה:בוגרי אוניברסיטת בולוניה
קטגוריה:ישראלים שנולדו ב-1913
קטגוריה:ישראלים שנפטרו ב-1992
שריה (כהן גדול)

שריה בן עזריה היה הכהן הגדול האחרון בתקופת בית ראשון וכיהן עד לחורבנו ב-586 לפנה"ס.

==משפחתו==
שריה התייחס בין הכהנים בני צדוק. בנו היה יהוצדק, נכדו היה הכהן הגדול יהושע לפי המובא בספר עזרא (ז, א), מוכח כי עזרא הסופר היה בנו. נלכד לאחר פלישת הכשדים אל ירושלים, עם מחליפו צפניה, כנראה צפניה בן מעשיה, ואישים חשובים נוספים, על ידי נבוזראדן, והובא יחד איתם לנבוכדנצר מלך בבל ששכן ברבלה שבארץ חמת, שם הרג אותו נבוכדנצר.

==קישורים חיצוניים==
* [http://www.yesmalot.co.il/shiurhtml/malotsh1663.asp#5 שושלת עזרא] באתר ישיבת מעלות
* [http://www.daat.ac.il/encyclopedia/value.asp?id1=1639 האנציקלופדיה היהודית דעת] ערך "עזרא"

==הערות שוליים==

קטגוריה:כהנים גדולים בתנ"ך
קטגוריה:כהנים מבני צדוק
ארז כץ (קצין)

ארז כץ (נולד ב-1966) הוא קצין צה"ל בדרגת אלוף-משנה. פיקד על חטיבת הנגב.

== קורות חייו ==
כץ נולד וגדל במושב דישון. עם גיוסו לצה"ל בשנת 1984 שובץ בגדוד דוכיפת. הוא עבר הכשרה כלוחם, קורס מ"כים חי"ר וקורס קציני חי"ר. עם סיום קורס הקצינים שימש כמפקד מחלקה בגדוד, ובהמשך שימש כמפקד פלוגה וסמג"ד בחטיבת גבעתי. לאחר שהועלה לדרגת סא"ל מונה למפקד גדוד דוכיפת בשנים 1996–1998. בהמשך פיקד על בסיס האימונים החטיבתי של חטיבת גבעתי בשנים 1998–2001. בפברואר 2001 מונה למפקד גדוד שקד, והוביל אותו בלחימה כנגד הטרור הפלסטיני באינתיפאדה השנייה. לאחר שבאוגוסט 2001 חדרו שני מחבלים למוצב מרגנית שברצועת עזה והרגו שלושה חיילים, נרשמה בתיקו של כץ הערה פיקודית. כץ שימש בתפקידו עד 2002.

בשנים 2003–2005 פיקד על חטיבת הנגב, ובמקביל פיקד על בסיס האימונים הפיקודי (בא"פ) של פיקוד הדרום, ולאחר מכן שימש כסגן מפקד אוגדת עזה. בהמשך שימש כרמ"ח תורת לחימה באגף המבצעים.

מ-2011 עד 2015 שימש כץ נספח צה"ל בגרמניה.

== קישורים חיצוניים ==
* .
* .
* .

== הערות שוליים ==

קטגוריה:מפקדי חטיבת הנגב
קטגוריה:מפקדי בסיסי אימון פיקודיים
קטגוריה:מפקדי גדודים בחטיבת כפיר
קטגוריה:מפקדי גדודים בחטיבת גבעתי
קטגוריה:נספחים צבאיים ישראלים בגרמניה
קטגוריה:אלופי-משנה בצה"ל
קטגוריה:אנשי המושב
קטגוריה:ישראלים שנולדו ב-1966
קטגוריה:דישון (מושב)
קטגוריה:מועצה אזורית מבואות החרמון: אישים
נובו ברדו

שרידי מצודת נובו ברדו
נוֹבוֹ בְּרְדוֹ (באלבנית: Novobërdë, בסרבית קירילית: Ново Брдо, בטורקית: Nobırda) היא עיר ורשות מקומית במזרח קוסובו בשטח מחוז פרישטינה, הממוקמת 20 קילומטרים דרום-מזרחית לבירת קוסובו פרישטינה. החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.

==היסטוריה==
במהלך המאה ה-14 בנה הדספוט הסרבי לאזאר מצודה על פסגת הר נובו וסביבה התפתח יישוב. בהמשך, התפתחה העיר והפכה לאחת הערים העשירות והמפותחות בבלקנים בזכות מכרות הכסף והזהב הסמוכים אליה, ובשיאה התגוררו בה 40,000 נפשות. ב-1455 כבשו העות'מאנים את העיר והם הרחיבו את המצודה וחיזקו את ביצוריה.
ב-1689, במהלך מלחמת האימפריה העות'מאנית-הליגה הקדושה (1683–1699) חרבה העיר, רבים מתושביה נטשו אותה לבלי שוב ומעמדה הלך ופחת. לאחר מלחמת העולם הראשונה נכללה העיר בשטחי ממלכת יוגוסלביה. באפריל 1941 כבשה גרמניה הנאצית את יוגוסלביה ולאחר המלחמה שבה נובו ברדו לחזקת היוגוסלבים. בין 1963 ל-1991 נכללה העיר בשטח הרשות המקומות פרישטינה ולאחר התפרקותה של יוגוסלביה נכללה בשטחי סרביה וזכתה למעמד עצמאי של רשות מקומית. בפברואר 2008 הכריזה קוסובו על עצמאותה ונובו ברדו נכללה בשטחה.

==הקהילה היהודית==
תיעוד להתיישבות יהודים בנובו ברדו קיים סמוך לתקופה העות'מאנית. ב-1448 תועדו בנובו ברדו שש משפחות יהודיות. הקהילה היהודית הורכבה מסוחרים אשר עמדו בקשרי מסחר בכל רחבי הבלקן. במהלך המאה ה-17 תועדו בעיר התחתית 100 בתים של טורקים ויהודים. לאחר חורבן העיר במהלך מלחמת האימפריה העות'מאנית-הליגה הקדושה (1699-1683), נטשו היהודים את העיר, עברו למיטרוביצה ולפרישטינה וייסדו שם קהילות חדשות. בשטח הפתוח פזורות מספר מצבות מבית העלמין היהודי העתיק שהיה קיים במקום.

==קישורים חיצוניים==

* 

==הערות שוליים==

קטגוריה:קוסובו: ערים
נובו ברדו
נובו ברדו
רמי קאבלה

רמי קאבלה (בצרפתית: Rémy Cabella; נולד ב-8 במרץ 1990 באז'אקסיו, קורסיקה), הוא כדורגלן צרפתי המשחק בעמדת הקשר בליל.

==קריירה==
קאבלה נולד באז'אקסיו שבאי קורסיקה לאם צרפתייה ואב איטלקי. את שנות הנוער הוא עשה בשתי הקבוצות של אז'אקסיו. בגיל 14 הוא עבר לשחק בקבוצות הנוער של מונפלייה במאי 2009 הוא הבקיע את השער השני של קבוצת הנוער של מונפלייה בגמר גביע גומבארדלה בניצחון קבוצתו 0–2. בקיץ 2009 הוא חתם על חוזה מקצועני ראשון במונפלייה אולם הוא נפצע באימוני טרום העונה למספר חודשים ורק באפריל 2010 הוא נמצא בסגל הקבוצה ויישב על הספסל מספר משחקים אולם לא נכנס לשחק בשום משחק.

ב-2010 הוא הושאל לארל-אביניון שעלתה לליגה 1. גם בתחילת עונה זו הוא נפצע והתחיל לשחק רק בדצמבר. בתום אותה עונה הוא חזר לשחק בקבוצתו מונפלייה וזוכה הייתה באליפות. הוא המשיך לשחק במונפלייה והציג יכולות גבוהות עד לעונת 2014.

ב-13 ביולי 2014 חתם קאבלה בניוקאסל יונייטד לשש שנים. הוא ערך את הופעתו הבכורה נגד מנצ'סטר סיטי בהפסד 0–2.

ב-19 באוגוסט 2015 הושאל לעונה אחת למרסיי. ב-23 באוגוסט ערך את הופעתו הבכורה במקסים בניצחון 0–6 על טרואה. בסיום העונה חתם באופן קבוע בקבוצה. ב-31 באוגוסט 2017 הושאל קאבלה לסנט אטיין. ב-16 באוגוסט 2018 חתם לארבע שנים באופן קבוע בסנט אטיין.

ב-25 ביולי 2019 חתם בקרסנודאר תמורת 12 מיליון אירו. ב-9 במרץ 2022 שוחרר מהקבוצה בעקבות מלחמת אוקראינה - רוסיה. ב-6 באפריל 2022 חזר לאחר שמונה שנים לקבוצת נעוריו מונפלייה וחתם עד לסוף העונה. 

ב-10 ביולי 2022 חתם לעונה אחת בליל.

===קריירת נבחרות===
ב-2011 שיחק לראשונה בנבחרת צרפת בכדורגל עד גיל 21, בה שיחק גם במוקדמות אליפות אירופה בכדורגל עד גיל 21 2013 אך לא העפיל עם נבחרתו לאליפות אירופה בכדורגל עד גיל 21. ב-2014 זומן לראשונה לנבחרת הבוגרת של צרפת והיה אחד משחקני הספסל במונדיאל 2014.

כיליד קורסיקה קאבלה משחק בנבחרת קורסיקה בכדורגל, אך שלקורסיקה אין התאחדות לכדורגל היא לא משתתפת בטורנירים רשמיים. קאבלה שיחק בשורות נבחרת קורסיקה נגד נבחרת הרפובליקה של קונגו ביוני 2009, משחק שהסתיים בתוצאה 1-1.

==תארים==
;מונפלייה
* אליפות צרפת: 

==קישורים חיצוניים==

==הערות שוליים==

קטגוריה:קשרי כדורגל צרפתים
קטגוריה:כדורגלני מונפלייה
קטגוריה:כדורגלני ארל אביניון
קטגוריה:כדורגלני ניוקאסל יונייטד
קטגוריה:כדורגלני אולימפיק מרסיי
קטגוריה:כדורגלני סנט אטיין
קטגוריה:כדורגלני קרסנודאר
קטגוריה:כדורגלני ליל
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:כדורגלני מונדיאל 2014
קטגוריה:צרפתים שנולדו ב-1990
היחידה לקידום נוער

היחידה לקידום נוער עכו - מצודה
היחידה לקידום נוער היא גוף חינוכי- טיפולי הפועל ברשויות מקומיות בפיקוח משרד החינוך, מנהל חברה ונוער, תחום קידום נוער. המנדט הראשוני המצוי בידי היחידה הוא טיפול וחינוך בני נוער בגילאי 14–18 המאופיינים במצבי ניתוק ממערכות חינוך פורמליות ומערכות נורמטיביות אחרות. כמו כן מטפלת היחידה בבני נוער במצבי סיכון לניתוק ממערכות חינוך פורמליות, בעלי קשיי הסתגלות ותפקוד ברמות שונות.

היחידה פועלת לשילוב מחדש של נוער מנותק במסלולים נורמטיביים של בני גילם: השכלה, תרבות ופנאי, קהילה, הכשרה מקצועית ותעסוקה והכנה לקראת שירות צבאי, מתוך אמונה כי בכל נער טמון פוטנציאל אישי ותפקיד היחידה הוא לאפשר ולסייע מימוש ומיצוי הכוחות והחזקות הטמונים בכל אדם באשר הוא.

השירות מתבסס על מספר עקרונות פדגוגים-טיפוליים אשר מהווים את תשתית הפעולה: "הנער כשלם"- תפיסת הנער/ה כאדם שלם בעל צרכים שונים והתכוונות היחידה למענה והתייחסות למכלול צורכי הנער/ה; "יישוג" (Reaching Out)- קשר עם בני נוער בסביבתם הטבעית וללא תנאים מקדימים; "תחנת מעבר"- שאיפת היחידה היא להוות תחנת מעבר זמנית עבור הנערים לקראת שילוב מחדש במסגרות נורמטיביות; "חליפה אישית"- התאמת תוכנית אישית בהתאם למצבם, רצונם, יכולתם וצרכיהם של כל נער/ה.

סל השירותים של היחידה מגוון וכולל תוכניות פרטניות וקבוצתיות בתחומים שונים: תוכנית היל"ה- השלמת השכלה החל מ-8 שנות לימוד ועד תעודת בגרות מלאה; שירות טיפול, תמיכה וייעוץ אישי; חינוך חברתי- ערכי, לדוגמה: סמינרים להכרת הארץ, הכנה לצה"ל; תוכניות מניעה, הפחתה וטיפול בהתנהגויות סיכוניות. לדוגמה: שימוש בחומרים אסורים, התנהגות מינית, נהיגה בסיכון ועוד'.

סל השירותים והתוכניות השונות מנוהלות על ידי מנהל היחידה לקידום נוער הכפוף לרוב למערך החינוך ברשות ותפקידו להוביל צוות רב תחומי הכולל: מנהל השכלה- היל"ה, עובדי קידום נוער, עובדי נוער עולה בסיכון, מורי היל"ה, מדריכים חברתיים, רכזי תוכניות, מורות חיילות, מד"נים ומתנדבים. 

עקרונות הפעולה מחייבים את צוות היחידה בשיתופי פעולה עם גורמים שונים הקשורים לצורכי הנער וייצוג היחידה: בתי ספר ומוסדות חינוך, שירות פסיכולוגי, מחלקת רווחה, עמותת מהמגזר השלישי, מתנ"סים, צה"ל.

משרד החינוך משתתף במימון והפעלת שירותים חינוכיים-טיפוליים הניתנים במסגרת היחידה ובתקצוב כוח האדם, על פי נהלים וקריטריונים מחייבים כלפי הרשות המקומית שבמסגרתה פועלת כל יחידה.

== קישורים חיצוניים ==

* 
* [http://cms.education.gov.il/EducationCMS/Units/Noar/TechumeiHaminhal/KidumNoar האגף לקידום נוער]

קטגוריה:חינוך בלתי פורמלי
אבי יעקבי

אבי (ג'ק) יעקבי הוא קצין בדרגת תת-אלוף במילואים בצה"ל, טייס קרב בחיל האוויר הישראלי, כיהן כמפקד בסיס נבטים, מפקד בסיס רמת דוד וראש מטה אמצעים מיוחדים במטכ"ל.

==ביוגרפיה==
יעקבי גדל בקיבוץ גונן, בנם של בנימין וריקי, הוא הבכור מבין 10 אחים, שלושה מהם שירתו אף הם כטייסים בחיל האוויר, בהם אל"ם עידו יעקבי שהיה מפקד בית הספר לטיסה. גיסו הוא אלוף נמרוד שפר, עמיתו לקורס הטיס. הוא גדל בבית דתי ובגיל 16 החליט להסיר את הכיפה.

התגייס לחיל האוויר ב-1979, סיים קורס טיס מספר 96 ב-1981 והוכשר כטייס קרב. הוא שירת בטייסת מטוסי סקייהוק ובמלחמת לבנון שירת כטייסת מטוסי כפיר. לאחר המלחמה עשה עשה הסבה למטוסי F-16 "נץ" בטייסת הסילון הראשונה. ב-1986 היה חבר משלחת חיל האוויר לארצות הברית לקליטת ראשוני מטוסי ה-F-16 "ברק" וערך את טיסת הבכורה עליהם בישראל. הוא שימש סגן מפקד טייסת הסילון הראשונה. ב-1989 יצא ללימודי ארכיטקטורה בטכניון אותם סיים כמצטיין נשיא, ובהמשך שירותו בחיל האוויר פיקד על טייסת 253 (טייסת "נץ"). בשנים 1997–1999 פיקד על טייסת 109 (טייסת "ברק"). לאחר מכן שירת כראש ענף תכנון במטה חיל האוויר. ב-2001 מונה למפקד בסיס נבטים וב-2003 למפקד בסיס רמת דוד. בתפקידיו הבאים שירת כסגנו הצבאי של האחראי על אגף אמצעים מיוחדים במשרד הביטחון וראש מטה האמצעים המיוחדים במטכ"ל. השתחרר משירות הקבע ב-2010. הוא המשיך לשרת כטייס קרב במילואים עד 2015 ולאחר מכן המשיך לשרת כמדריך טיסה בבית הספר לטיסה. בפרישתו היה שיאן הטיסות בחיל האוויר, עם יותר מ-4,000 שעות טיסה.

לאחר שחרורו כיהן כיו"ר תוכנית "שותפות 2000", ארגון שהוקם על ידי קהילת דטרויט לתמיכה בפרויקטים בגליל. כן עבד בחברת בטר פלייס, כראש מטה וסגן נשיא לענייני תפעול. הוא בעל תואר שני בדיפלומטיה וביטחון מאוניברסיטת תל אביב.

==לקריאה נוספת==
*אריאלה רינגל-הופמן, משפחה מעופפת, ידיעות אחרונות, המוסף לשבת, 24 ביוני 2005
*דן פישל, שבט אחים ביטאון חיל האוויר, מס' 113(214), פברואר 1997

==קישורים חיצוניים==
*
*

==הערות שוליים==

קטגוריה:אנשי הקיבוץ
קטגוריה:יוצאים בשאלה
קטגוריה:תתי-אלופים בחיל האוויר
קטגוריה:בוגרי הטכניון - מכון טכנולוגי לישראל
קטגוריה:טייסי חיל האוויר הישראלי
קטגוריה:מפקדי בסיס נבטים
קטגוריה:מפקדי בסיס רמת דוד
קטגוריה:ישראלים שנולדו במאה ה-20
קטגוריה:עמק החולה: אישים